Cuff title

Cuff title atau gegelang nama (Bahasa Jerman: Ärmelstreifen) ialah satu bentuk lencana peringatan atau keanggotaan yang dililitkan pada hujung lengan baju, berdekatan manset, di pakaian seragam tentera dan separa tentera Jerman. Tradisi ini berasal dari ciptaan gegelang  "Gibraltar", yang ditauliahkan pada tahun 1783 oleh Raja George III untuk rejimen Elektorat Hanover.

Gegelang nama sering dikaitkan dengan Perang Dunia Kedua dan unit-unit Waffen-SS tetapi digunakan secara meluas oleh semua cabang tentera Jerman, termasuk organisasi separa tentera dan awam.

Penerangan

Bahagian cuff title diperbuat daripada kain sakhlat, kapas, rayon atau campuran kapas/rayon. Ia berukuran kira-kira 4 sm (1.6 inci) lebar dan mengandungi nama atau simbol yang mengenal pasti unit asal si pemakai atau pernah berkhidmat dalam kempen-kempen tertentu. Cuff title tenunan mesin menjadi semakin popular semasa Perang Dunia Kedua berlangsung dan title yang lebih baru diperkenalkan. Warna fabrik dan juga hurufnya berbeza-beza. Gegelang nama Waffen SS mencerminkan warna SS, (hitam dan perak) dan biasanya berwarna hitam dengan huruf kelabu atau putih.

Huruf boleh dibuat dalam tulisan gaya Latin, Gothik atau Sütterlin, seperti yang ditunjukkan pada gegelang nama Grossdeutschland. Huruf blok juga digunakan.

Sumber 

Ian Blanthorn Military Historian.

Rujukan

Pautan luar 

Pakaian seragam tentera
Tentera Jerman
Pingat dan Darjah Kebesaran